અા અંગેની વિગત એવી છે કે કૃષ્ણનગરમાં નાગણેશ્વરી જ્વેલર્સ પાસેના ગોડાઉનમાંથી રૂપિયા પોણા બે લાખની સોપારીની બોરીની ચોરી થતા પોલીસે તપાસ હાથ ધરી છે. જ્યારે વાડજમાં ઈનકમટેક્સ બસ સ્ટેન્ડ પાસે ઊભેલી દીનાબહેન શાહ નામની મહિલાની નજર ચુકવી ગઠિયાએ રૂપિયા ૬૦ હજારની સોનાની બંગડીની તફડંચી કરી હતી. ગોતામાં અાવેલ ભગવતીનગર ખાતે મકાનમાં રહેતા વિષ્ણુભાઈ નાગજીભાઈ રબારીના માતા ઊંઘી રહ્યા હતા ત્યારે તેમના કાનમાંથી કોઈ ગઠિયો રૂપિયા એક લાખની કિંમતની સોનાની બુટ્ટી તફડાવી ફરાર થઈ ગયો હતો. ઓઢવમાં એએમસીના પમ્પિંગ સ્ટેશનની પાછળ અાવેલા મેદાન નજીકથી મધુબાલા પાંડે નામના મહિલાના હાથમાંથી રૂપિયા ૪૦ હજારની રકમ સાથેના પર્સની તફડંચી થઈ હતી.